Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 287

12. évfolyam Oktatási szakmacsoportos alapozó ismeretek 192 óra Oktatási szakmacsoportos alapozó gyakorlatok 64 óra Elmélet és gyakorlat 256 óra OKTATÁSI SZAKMACSOPORTOS ALAPOZÓ ISMERETEK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. Az Oktatási szakmacsoportos alapozó ismeretek tanításának célja a szakmacsoportban a tanulók pályaválasztásának elõsegítése és a szakmacsoport tevékenységformáinak megismertetése. A tananyag feldolgozása adjon lehetõséget a tanulók tapasztalatainak rendszerezésére, értékelésére, elemzésére. A Tanulásmódszertan oktatásának célja, hogy járuljon hozzá a tanulók egyénre szabott, hatékony és eredményes tanulási módszereinek és eljárásainak kiépítéséhez, elsajátításához, valamint az önmûvelés igényének és szokásának a kialakításához. Segítse a tanulók tanulási problémáinak feltárását, segítse elõ a hiányzó készségek pótlását. Az Egészségtan oktatásának célja, hogy járuljon hozzá a tanulók saját egészségi magatartásának és életvitelének tudatosításához, illetve az ezzel kapcsolatos álláspontjuknak a kialakításához, valamint a saját és mások egészs ége iránti felelõsségvállalás kifejlesztéséhez. Motiválja a tanulókat az egészséges életmód kialakítására, és segítse õket e magatartásforma megtartásában. A Pszichológia oktatásának célja, hogy megismertesse a tanulókkal az általános és személyiség-lélektan, a szociál-, a fejlõdés- és a pedagógiai pszichológia korszerû ismeretanyagát. Alakítsa ki a tanulók személyiségközpontú szemléletmódját és az önmûvelés igényét. Nyújtson alapvetõ ismereteket önmaguk és mások megismeréséhez, a családi és társadalmi helyzetek értelmezéséhez a szocializációs folyamatokban. Segítse elõ a tudatos pályaválasztást. A Pedagógia ismertesse meg a tanulókkal az általános pedagógia, a didaktika és a neveléstörténet alapvetõ mûveltséganyagát, segítse a megalapozott, felelõsségteljes pályaválasztási döntés kialakítását. Alakítsa ki a korszerû pedagógiai szemléletmódot, és segítse elõ a hatékony gyermeki személyiségfejlesztõ munkát. Fejlesztési követelmények A tananyag tanulása során fejlõdjenek a tanulók szakmai tárgyak tanulásához szükséges képességei, így különösen az ismeretelemzõ-értékelõ gondolkodás, az algoritmikus gondolkodás, az önálló ismeretszerzés képessége. Fejlessze a szóbeli és az írásos kommunikációs képességeket, a számítástechnikai alkalmazási képességeket. Fejlõdjön, erõsödjön meg a tanulók saját szakmai munkájukkal kapcsolatos kötelességtudata, felelõsségérzete, igényessége, a szóbeli kommunikációban törekedjenek a szakmai nyelv szabatos és helyes használatára, írásos munkáikban az igényes külalakra. Alakuljon ki a tanulókban az önálló szakmai tanulás, feladatmegoldás képessége, érezzék meg a tanulási eredmények, sikerek értékét, örömét. A tevékenység során folyamatosan erõsödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges további magatartási szabályokat, magatartásformákat. A szakmai tanulmányi tevékenység által alakuljon ki, fejlõdjön, erõsödjön a szakmához, a választott munkához, életpályához való kötõdés. Tanulásmódszertan: A tanulók ismerjék fel saját tanulási stílusukat és az önmûvelés fontosságát, tudják megválasztani és alkalmazni saját tanulási stílusukat, alakítsák ki olvasási szokásaikat. Fejlesszék szókincsüket, koncentrációs képességüket, emlékezõképességüket, gondolkodási kultúrájukat, a jegyzetelés gyakorlottságát. Tudják használni az értelmezõ szótárt, lexikont, az egyéni tanulást segítõ számítógépes programokat. Egészségtan: A tanulók folyamatosan fejlesszék egészségkultúrájukat. Alkalmazzák ismereteiket az egészséges életvitellel kapcsolatosan, fogadják el az élet és az egészség alapvetõ értékeit. Értelmezzék az egészséget mint dinamikus, változó egyensúlyi állapotot. Segítsenek másoknak az egészségük megõrzésében és fejlesztésében. Ismerjék meg az elsõsegélynyújtás alapismereteit, és legyenek képesek az annak megfelelõ elsõsegély-nyújtási feladatok ellátására. Pszichológia: A tanulók tudják meghatározni a pszichológia fogalmát, tárgyát, megjelölni helyét a tudományok rendszerében, tudják felsorolni és jellemezni a pszichológia alap- és alkalmazott tudományait, vizsgálati módszereit, alkalmazásukat. Ismerjék a viselkedés biológiai alapjait, az idegrendszer alapmûködését, ismerjék fel a lelki jelenségek és a magasabb idegmûködés összefüggéseit, ismerjék az idegrendszer felépítését és mûködését. Tudják meghatározni az érzékelés, észlelés, figyelem, emlékezés, képzelet, gondolkodás, tanulás fogalmát, fels orolni fajtáikat, típusaikat, legyenek képesek megmagyarázni a képzelet, észlelés, emlékezés és álom összefüggéseit, tudják jellemezni a tanuláshoz kapcsolódó alapfogalmakat, a tanulás és emlékezés kapcsolatát. A tanulók ismerjék a motiváció alapfogalmait, a humán motiváció jellemzõit, az érzelmek jellemzõit, fajtáit. Tudják felismerni az érzelmek kifejezõdése és a metakommunikáció kapcsolatát, értelmezni az érzelmek viselkedésre gyakorolt hatását. Tudják értelmezni a különbözõ személyiségdefiníciókat, leírni a személyiségalakulás folyamatát. Tudják definiálni a szociálpszichológia fogalmát, meghatározni helyét a tudományok rendszerében, leírni a szocializáció folyamatát. A tanulók tudják leírni az interakció és kommunikáció folyamatát, értelmezni a verbális és nonverbális közlés viszonyát, felismerni a tanári kommunikációban a kongruencia jelentõségét, leírni a kommunikációs zavarokat. Legyenek képesek összehasonlítani a fizikai és szociális észlelést, leírni és példában elemezni a külsõ és belsõ konfliktusokat, felsorolni a konfliktusok fajtáit, elemezni néhány konfliktust a lehetséges kiváltó okok és a beavatkozás lehetséges formáinak az összefüggésében. Tudják felsorolni a tömeg és a csoport különbözõségeit. Legyenek képesek definiálni a fejlõdéspszichológia fogalmát, ismertetni néhány fejlõdéselméletet (Freud, Erikson, Piaget), értelmezni a filogenezis és ontogenezis lényegét. Tudják felsorolni és bemutatni az egyes életszakaszokat (újszülött- és csecsemõkor, kisgyermekkor, óvodáskor, kisiskoláskor, serdülõkor, ifjúkor, felnõttkor, öregkor, aggkor). Tudják meghatározni a pedagógiai pszichológia fogalmát, tárgyát, feladatát. A tanulók lássák, hogy a család a szocializáció elsõdleges eszköze. Jelöljék meg a hospitalizáció lényegét és elkerülésének lehetõségeit. Mutassák be a pedagógus személyiségét. Pedagógia: A tanulók tudják definiálni a pedagógia, a nevelés fogalmát, megjelölni tárgyát, megnevezni a pedagógia interdiszciplináris kapcsolatait. Ismerjék a nevelés cél-, feladat- és eszközrendszerét, jellemezzék az egyes szükségleteket és azok életkor szerinti változását. Legyenek képesek példát mondani a nevelés korlátait képezõ külsõ vagy belsõ zavarokra. Értelmezzék a nevelés folyamatát, a nevelési módszer fogalmát, tudják csoportosítani azokat. Jellemezzék a leggyakrabban elõforduló nevelési nehézségeket és kezelésüket. Tudják definiálni a szokás fogalmát, megnevezni a funkcióit. Tudják az egészséges életmódra való nevelés alapelveit. Legyenek képesek elmondani, mit fejez ki a szeretet szükségletének kielégítése. A tanulók tudják értelmezni a frusztráció és az agresszió kapcsolatát, és ismerjék az agresszió elleni nevelés lehetõségeit. Definiálják a család fogalmát, szerkezetét, funkcióját, típusait. Ismertessék az óvoda, az iskola, a nevelõotthonok és a speciális intézmények célját, funkcióját, nevelõmunkáját. Definiálják a játék fogalmát, ismertessék jellemzõ sajátosságait, nevelõértékét. Mutassák be a munka személyiségfejlesztõ hatását. Definiálják a didaktika fogalmát, ismertessék alapfogalmait, az oktatás célját, tartalmát, követelményeit, valamint a tantervek fajtáit, jellemzõit. Mutassanak rá a differenciálás szükségességére és lehetõségére. Ismerjék az oktatási módszer fogalmát, fajtáit és jellemzõit, tudják alkalmazni a hatékony tanulási módszereket.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes